Кучинэ Марие и хьэгъуэлIыгъуэр Къэбэрдей-Балъкъэрым щигъэлъэпIащ. Спортсменкэ цIэрыIуэмрэ абы и псэлъыхъумрэ инстаграмым щиIэ напэкIуэцIым щехъуэхъуащ КIуэкIуэ Юрий
«Ди лъахэгъу цIэрыIуэ, атлетикэ псынщIэмкIэ зыбжанэрэ дунейпсо чемпионкэ хъуа Кучинэ Мариерэ спорт журналист цIэрыIуэ, «Евроспорт» телеканалым и обозреватель Ласицкас Владасрэ я хьэгъуэлIыгъуэр Къэбэрдей-Балъкъэрым щыдах.
Спортсменкэ гъуэзэджэ Марие цIыху мелуанхэм я лъагъуныгъэмрэ пщIэмрэ къилэжьащ. Шэч къытесхьэркъым спортым абы зэфIэкI инхэр иджыри къызэрыщихьынум икIи дуней псор куэдрэ зэригъэгуфIэнум. Къэбэрдей-Балъкъэрым ар фIыуэ щалъагъу икIи щрогушхуэ, Марие щIалэгъуалэм я дежкIэ ерыщагъым, сыт хуэдэ гугъуехьхэри къызэнэкIыным я щапхъэщ.
ЗэрышагъащIэхэм си гуапэу сохъуэхъу. Нобэ фызэпызыщIэ гурыщIэхэр фахуэсакъыу фхъумэ. Насып, ехъулIэныгъэ, ефIэ-кIуэныгъэ фиIэну си гуапэщ», — итщ хъуэхъум.
КъБР-м и Iэтащхьэмрэ Правительствэмрэ я пресс-IуэхущIапIэ.
